Rumah terbakar, tiga beranak rentung
TAIPING: Tiga beranak
ditemukan rentung dalam kebakaran sebuah rumah di Lorong Merbah, Kampung Sungai
Relong, Kamunting di sini, awal pagi semalam. 
 Menurut jurucakap
Jabatan Bomba dan Penyelamat Malaysia negeri Perak, semua yang maut dalam
kebakaran kira-kira jam 1 pagi itu dikenali sebagai Jazmaniza Man, 35,  Mohd Anaz Rizki Mohd Khairul, 4, dan  Nur Aulia Medina, 3.   Turut tercedera dalam
kebakaran itu suami Jazmaniza, Mohd Khairul Ismail, 38,  anak pasangan itu,  Muhamad Afiq Aryan, 6, dan adik Jazmaniza,
Jamal Azwan, 33. “Pihak bomba
menerima panggilan pada jam 1.20 pagi dan sebaik jentera dari Balai Bomba dan
Penyelamat Kamunting dengan dibantu balai Taiping tiba di lokasi, rumah itu
telah terbakar 80 peratus,” katanya dalam satu kenyataan di sini semalam.  Mayat diserahkan
kepada pihak polis untuk tindakan selanjutnya, sementara yang cedera dihantar
ke Hospital Taiping bagi mendapatkan rawatan dan operasi tamat pada jam 4.40
pagi. – BERNAMA    
 
See author's posts
